AIŠKINAMASIS RAŠTAS

Dėl savivaldybės nekilnojamojo turto nurašymo, išardymo ir likvidavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinto nereikalingu arba netinkamu (negalimu) naudoti komisija 2017 m. kovo 16 d. apžiūros pažyma Nr. T21-4 pripažino netinkamus (negalimus) administracijos funkcijoms vykdyti – kultūros namų pastatą ir ūkinį pastatą, esančius Molėtų r. sav., Giedraičių sen., Giedraičių mstl., Maumedžių g. 1, katilinę, esančią Molėtų r. sav., Giedraičių sen., Giedraičių mstl. Komisija pateikė Molėtų rajono savivaldybės administracijai siūlymą nurašyti 3 pastatus, nes šiuo metu jie nenaudojami, yra labai blogos būklės, fiziškai ir funkciškai susidėvėję, teršia aplinką. Rekonstruoti šiuos pastatus ekonomiškai ir finansiškai netikslinga. Katilinė statyta 1982 metais ir jau apie 20 metų pastatas nenaudojamas. Pastato būklė kiekvienais metais blogėja ir reikalauja vis didesnės priežiūros, žemės sklypas pastato eksploatacijai nesuformuotas, todėl tikslingiausia šį pastatą nugriauti ir sutvarkyti teritoriją.

Molėtų rajono savivaldybės administracijos direktoriaus 2017 m. kovo 16 d. įsakymu Nr. B6-195 „Dėl savivaldybės turto pripažinimo nereikalingu arba netinkamu (negalimu) Molėtų rajono savivaldybės administracijos funkcijoms vykdyti“ fiziškai ir funkciškai susidėvėję pastatai pripažinti netinkamais (negalimais) administracijos funkcijoms vykdyti.

Prie sprendimo pridedama: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – pripažintus netinkamais (negalimais) naudoti Molėtų rajono savivaldybei nuosavybės teise priklausančius ir šiuo metu Molėtų rajono savivaldybės administracijos patikėjimo teise valdomus pastatus nurašyti, išardyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 8.4, 13.1.1 papunkčiai;

Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-38 „Dėl Molėtų rajono savivaldybės turto pripažinto nereikalingu arba netinkamu (negalimu) naudoti, nurašymo, išardymo ir likvidavimo tvarkos aprašo patvirtinimo“, 8.1, 8.4 ir 12.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantis turtas bus išardytas ir likviduotas, sutvarkyta aplinka.

Neigiamų pasekmių nėra.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Kultūros namų ir ūkinio pastatų, esančių Molėtų r. sav., Giedraičių sen., Giedraičių mstl., Maumedžių g. 1, išardymui ir likvidavimui reikalingos lėšos – 28,8 tūkst. Eur, katilinės pastato, esančio Molėtų r. sav., Giedraičių sen., Giedraičių mstl. – 15,8 tūkst. Eur.

**6. Vykdytojai, įvykdymo terminai**

Molėtų rajono savivaldybės administracija